La San Silvestre Ciutat de Gandia espera arribar als 1.000 inscrits
20 desembre 2018

## La San Silvestre Ciutat de Gandia espera arribar als 1.000 inscrits20 desembre 2018Última actualització: 14 juliol 2025

![](../gestion/img/DSC01681.JPG)  
  

La regidora delegada d'Esports, Lydia Morant; i el president del Club de Córrer el Garbí, Ximo Más, com a organitzador de la prova, han presentat aquest matí la XIII edició de la San Silvestre que se celebrarà pels carrers del Centre Històric de la ciutat el pròxim 28 de desembre a partir de les 21 hores i que tindrà sortida des de la plaça Major.  
  
En total seran 4 quilòmetres que busquen fomentar la participació no només dels corredors habituals sinó que pretén aglutinar cada vegada a més famílies i grups d'amics. La cursa té un caràcter solidari, ja que 1 € de cada inscripció es destinarà a la campanya de Nadal i Reis de Ràdio Gandia. A més, també es recollirà el quilo solidari que serà donat al Menjador Social.  
  
**Lydia Morant** ha volgut agrair la col·laboració de la Policia Local, Protecció Civil i voluntaris sense els quals la cursa no seria possible i ha afirmat que "_també vull agrair la feina del CC El Garbí que organitza aquesta cursa a més de la mitja marató i el 10?K. Realitzen una activitat diària per a la promoció de l'esport en l'àmbit competitiu i també lúdic i participatiu a la qual nosaltres sempre ajudarem_".  
  
**Ximo Más**, ha destacat que "_tanquem un gran any amb una festa que a més té un caràcter solidari. La sortida i arribada tindrà lloc a la plaça Major. És una carrera per passar-ho bé i acabar l'any fent esport_".  
  
Les inscripcions es poden realitzar des d'avui a les Farmàcies Bel-lan, Peña i Rosa Pérez, Dimendi, Toy Planet, Ópticas Borja i a la seu del CC El Garbí situada a les pistes del poliesportiu municipal. El dia de la prova, els corredors també podran apuntar-se durant la tarda a l'estand que s'ubicarà a la plaça Major a partir de les 19.00 hores encara que des de l'organització es recomana inscripció prèvia.  
  
A més, Ximo Más va destacar que hi haurà premis per als tres primers en categoria femenina i masculina; a les millors disfresses tant individuals com col·lectives. "_És una forma d'augmentar la participació i fer arribar el nostre granet d'arena a les persones que pitjor ho estan passant_".